**ΠΡΟΣ**

**Το Δ.Σ. της συνδικαλιστικής οργάνωσης**

**με την επωνυμία «Σύλλογος Εργαζομένων 1ης και 2ης ΥΠΕ»**

**Θέμα:** Κήρυξη απεργίας - αποχής από μέρους της δευτεροβάθμιας συνδικαλιστικής οργάνωσης με την επωνυμία «Πανελλήνια Ομοσπονδία Εργαζομένων Δημοσίων Νοσοκομείων» (ΠΟΕΔΗΝ) ως προς κάθε ενέργεια, που συνδέεται με τη διαδικασία της αξιολόγησης του Ν. 4940/2022

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1.** Η ΠΟΕΔΗΝ είναι νόμιμη συστημένη δευτεροβάθμια συνδικαλιστική οργάνωση. Μέλη της αποτελούν τα πρωτοβάθμια σωματεία εργαζομένων σε νοσοκομεία, κέντρα υγείας, ΕΚΑΒ, προνοιακά ιδρύματα.

**2.** Το Γενικό Συμβούλιο της ΠΟΕΔΗΝ, ως το αρμόδιο όργανο, σε συνεδρίασή του στις 23.02.2023 αποφάσισε την κήρυξη απεργίας – αποχής των υπαλλήλων από την αξιολόγηση και τη στοχοθεσία για το έτος 2023, τηρώντας τις από το νόμο προϋποθέσεις.

**3.** Η συνδικαλιστική οργάνωση με την επωνυμία «Σύλλογος Εργαζομένων 1ης και 2ης ΥΠΕ» με απόφαση της Γενικής Συνέλευσης των εργαζομένων - μελών της αποφάσισε την ένταξή της στο δυναμικό της ΠΟΕΔΗΝ. Σύμφωνα με το αρθρ. 4 του καταστατικού της ΠΟΕΔΗΝ, τα σωματεία μέλη της είναι υποχρεωμένα να εφαρμόζουν και να τηρούν το καταστατικό και τις αποφάσεις του συνεδρίου και των οργάνων Διοίκησης της Ομοσπονδίας.

**4.** Οι εργαζόμενοι που παρέχουν με οποιονδήποτε τρόπο την εργασία τους στην 1η και 2η Υγειονομική Περιφέρεια (πλην νήσων Αιγαίου) και είναι μέλη του Συλλόγου Εργαζομένων 1ης και 2ης ΥΠΕ νόμιμα ασκούν το δικαίωμά τους και συμμετέχουν στην απεργία – αποχή από τη διαδικασία της αξιολόγησης – στοχοθεσίας για το έτος 2023, την οποία έχει κηρύξει με απόφασή του το αρμόδιο όργανο της Ομοσπονδίας.

**Αθήνα, 27.06.2023**

**ΑΝΕΣΤΗΣ Ι. ΠΡΟΥΣΑΝΙΔΗΣ**

ΔΙΚΗΓΟΡΟΣ

ΕΜΜ.ΜΠΕΝΑΚΗ 5 & ΠΑΝΕΠΙΣΤΗΜΙΟΥ 59

ΑΘΗΝΑ ΤΗΛ: 2103214637 – 2103254247

e-mail:anestis.prousanidis@gmail.com

ΑΜ ΔΣΑ: 38989 ΑΦΜ: 153550820